השירות הפדרלי לשליטה באלכוהול של רוסיה

השירות הפדרלי לשליטה באלכוהול, רשמית השירות הפדרלי להסדרת שוק האכוהול (ברוסית: Федеральная служба по регулированию алкогольного рынка) הוא גוף אכיפת חוק פדרלי הכפוף לממשלת רוסיה והוקם ב-31 בדצמבר 2008 על ידי נשיא רוסיה דמיטרי מדבדב בשם "השירות הפדרלי לשליטה באלכוהול" (Федеральная служба по контролю за оборотом алкогольной продукции, ФСКА России). מטה הארגון נמצא בכיכר מיוסקאיה, מוסקבה. בעת הקמתו בדצמבר 2008 הוכפף למשרד החקלאות הרוסי, אולם לבסוף הוחלט להכפיפו ישירות לממשלת רוסיה. בינואר 2016 הועבר לאחריות משרד האוצר הרוסי. השירות מאגד בתוכו תפקידים שבוצעו בעבר בידי משרד החקלאות הרוסי, משרד האוצר הרוסי, שירות המיסים הפדרלי ושירות התעריפים הפדרלי. נשיא רוסיה, דמיטרי מדבדב, הכריז בשנת 2009 מלחמה על האלכוהוליזם במדינתו, אותו הגדיר כאסון לאומי. הנשיא הזדעזע מתוצאות מחקר שחשפו כי כל אזרח רוסי שותה בממוצע 18 ליטר של אלכוהול טהור מדי שנה. ברשויות הרפואה במדינה מעריכים כי מחלות הקשורות בצריכת אלכוהול אחראיות למחצית מכלל מקרי המוות בין גילאי 15 ל-54. כל אלה היו הסיבות העיקריות להקמת הארגון בדצמבר 2008 שהחל לפעול בינואר 2009. בינואר 2009 הוכפף הארגון לממשלת רוסיה, לאחר שתחילה הועבר לאחריות משרד החקלאות הרוסי. בינואר 2016 הועבר השירות לאחריות משרד האוצר של רוסיה, כחלק מתפקידו לאיסוף מס בתחום הפקת מוצרי האלכוהול. בנובמבר 2019 נעצרה סגנית ראש הארגון, אירינה גולוסנאיה, באשמת שימוש לרעה בסמכות והעלמת מס, בעוד ראש הארגון הקודם, איגור צ'ויאן, הוכרז כמבוקש פדרלי בגין הונאה בסכום של 30 מיליארד רובל. תוכנית "ייגאיס" היא מערכת המידע האוטומטית הממלכתית (ברוסית: ЕГАИС, Единая государственная автоматизированная информационная система) ומיועדת לפקח על מוצרי האלכוהול הרוסיים והיא תוכנית פיקוח מודיעינית שהוקמה ב-1995 והייתה תחילה באחריות שירות הביטחון הפדרלי. עם הזמן, התוכנית איבדה מיעילותה וסחר האלכוהול הלא חוקי ברוסיה רק גבר. בדצמבר 2008 הנשיא מדבדב החליט להקים שירות פדרלי מיוחד למלחמה באלכוהול והתוכנית הועברה לאחריות הארגון החדש. מחלקת השליטה והגנת סודות מדינה מינהל הפיקוח מינהל הרישוי - אחראי למתן רישיונות למכירת מוצרים אלכוהוליים המינהל ליישום מדיניות המדינה בתחום הסדרת האלכוהול המינהל האנליטי מינהל המידע ראש הארגון הוא מנהל השירות הפדרלי לשליטה באלכוהול, הממונה לתפקיד בהחלטת שר האוצר של רוסיה ובהמלצת ראש ממשלת רוסיה. אתר האינטרנט הרשמי של השירות הפדרלי לשליטה באלכוהול של רוסיה השירות הפדרלי לשליטה באלכוהול של רוסיה, ביישום טלגרם השירות הפדרלי לשליטה באלכוהול של רוסיה, ברשת החברתית VK סרטונים בערוץ של השירות הפדרלי לשליטה באלכוהול של רוסיה, באתר יוטיוב האתר הרשמי של תוכנית ЕГАИС המלחמה באלכוהול - תסקיר אודות השירות הפדרלי לשליטה באלכוהול (רוסית) רויטרס, נשיא רוסיה: וודקה? פשוט תגידו לא, באתר ynet, 30 ביוני 2009 רוסיה הכריזה מלחמה על האלכוהול (אנגלית) מדבדב מקדם את קמפיין הלוחמה באלכוהול של גורבצ'וב רוסיה של מדבדב הכריזה מלחמה על האלכוהול (אנגלית) מדבדב הקים שירות למלחמה באלכוהול ניו יורק טיימס, נשיא רוסיה, דימטרי מדוודב, הכריז מלחמה על הפשע המאורגן והאלכוהוליזם, באתר הארץ, 11 בדצמבר 2009 AP, רוסיה נלחמת באלכוהול: מחיר הוודקה הוכפל, באתר ynet, 1 בינואר 2010 רוסיה פתחה את השנה במלחמה על הוודקה מדבדב והמלחמה באלכוהול (אנגלית) מוקם שירות פדרלי ללוחמה באלכוהול השירות הפדרלי ללוחמה באלכוהול החל לפעול בראש השנה האזרחית של 2009 (דיווח ברוסית) סוכנויות הידיעות, השד יוצא מהבקבוק: רוסיה מכפילה את מחיר הוודקה בניסיון להילחם בשיכרות, באתר TheMarker‏, 23 ביוני 2010